procesaur/Wiki.mk huggingface dataset:
Шарка

Шарка, лутица или осојница — змија отровница од родот шарки (''Vipera'') и е многу распространета во светот, вклучувајќи ја Македонија. Отровот го вбризгува со каснување, преку жлебот на отровниот заб. Делува бавно и не е многу силен, но сепак може да усмрти и човек.
1 Физички одлики
Шарката е бавна, со многу кратка опашка, со елипсовидна и сплосната глава, која што јасно се одделува од трупот. Мажјаците се помали од женките и имаат сива боја, додека женките се црвенкасто-смеѓи. И двата пола по должината на грбот имаат темна пруга со темни дамки по страните. Стомакот им е со сива до црна боја послан со бели точки, а долната страна на опашката им е со жолта до црвена боја. Обично пораснуваат околу 70 сантиметри во должина.
Имаат голема глава, тенок врат, долг јазик и дебело тело кое е помалку елегантно од телото на поскокот, со коса испрекината пруга која служи за прикривање.
2 Отров и исхрана
Како и останатите врсти од истиот род, шарките не го прогонуваат својот плен туку чекаат да дојде во близина и тогаш го напаѓаат со смртоносна ефикасност. Во споредба со своите поголеми сродници, шарката е ретка опасност за човекот, но за малите животни е моментално смртоносна. Нејзините отровни заби лежат преклопени во вилицата и се исфрлаат напред кога напаѓа. После нападот, шарката чека отровот да почне да делува, бидејќи пленот го јаде дури кога ќе биде мртов. Нејзиниот отров е ''хемотоксичен'', што значи дека се распаѓа ткивото и делува на крвотокот. Некои научници шаркиниот отров го сметаат поотровен и од поскоковиот, сврстувајќи го дури и меѓу најотровните во змискиот свет, но веруваат дека поради малата количина на отров кој може да го вбризгува во раната не претставува ниту приближна опасност како поскокот. Бројните статистики укажуваат дека во поголемиот дел на Европа луѓето почесто умираат од убодот на пчела отколку од убодот на шарката.
Шарката се храни со гуштери, жаби, мали цицачи, понекогаш со слепец и млади птици како и со птичји јајца. Понекогаш, иако многу ретко, се храни дури и со мали куни.
3 Распространетост
Шарката спаѓа меѓу најраспространетите влекачи во светот. Живее од Пиринеите на западот преку цела Европа и Азија до Тихи Океан на истокот.
Живее на различни места — на влажни низински ливади, во шумите и планинските карстни предели. Во планините се наоѓа и до 3000 м надморска височина. Дење често се сонча, добро плива и е почеста од останатите европски змии. Живее во дупки каде што ја поминува зимата во спиење и тоа честопати повеќето од нив стуткани како големо клопче.
4 Размножување
Шарките се парат кон крајот на пролетта, а женката кон крајот на летото раѓа од 5 до 15 живи млади.
Мотика

Мотиката служи за фина обработка на земјиштето со рачно замавнување, ама мотиката може да послужи и при основна обработка на лесно обработлива земја.
1 Типови алатки за обработка на земјата
Денес во светот постои голем број типови на алатки за обработка на земја со замавнување.
Бачки Брег

Бачки Брег (на хрватски Bereg) е село кое се наоѓа во градот Сомбор, во Западнобачкиот управен округ, во покраината Војводина, Србија. Селото има хрватско мнозинство (Шокци) и населението брои 769 жители (според пописот од 2022).
Бачки Брег е на самиот северозападен дел од Србија, на важниот патен правец кој ги поврзува Србија и Унгарија. Унгарскиот град веднаш до границата е Херцегшанто.
1 Име
На српски селото се вика Бачки Брег, на хрватски селото се вика "Bereg" (од 2009) или "Bački Breg'' (пред 2009), на унгарски селото е познато како "Béreg", и на германски селото е наречено "Bereg".
2 Историја
Селото беше првпат спомнато во 1319 година. Во 1620, селото беше населено од Шокците кои по потекло се од Сплит, Хрватска. Првата црква во селото беше изградена во 1740. Во 18. век, Германците и Унгарците се доселија во селото.
3 Етнички групи (попис од 2002)
* Хрвати =738 (53.17%)
* Срби = 344 (24.78%)
* Југословени = 67 (4.83%)
* Унгарци = 34 (2.45%)
* Останати = 24 (2.25%)
4 Историско население
*1961: 2,045
*1971: 2,006
*1981: 1,770
*1991: 1,585
5 Наводи
*Slobodan Ćurčić, Broj stanovnika Vojvodine, Novi Sad, 1996.
Рестелица

Рестелица (|Restelicë, |Рестелица) — село во општина Драгаш во областа Гора, југозападно Косово. Атарот на селото зафаќа површина од . Ова е најголемо горанско село во шарпланинскиот дел на Гора. Сите топоними во селото ги зачувале првобитните словенски називи. Во Рестелица постоела српска православна црква посветена на Света Варвара, која, според преданието била манастир. Сочувани се и стари православни гробишта. Ова е најјужната населба во Косово, како и најголемо село по површина и жители.
1 Демографија
Според германска карта издадена во 1941 година, а заснована на пописот на Кралство Југославија во 1931 година, селото имало 850 јужнословенски муслимани.
Селото има горанско етничко мнозинство.
Број на населението на пописите:
* 1948: 1393
* 1953: 1471
* 1961: 1772
* 1971: 2576
* 1981: 3476
* 1991: 4274
* 2011: 4698
* 2024: 2630
Ма Кај

Ма Кај (马凯, пинјин: ''Mǎ Kǎi''); р. јуни 1946) — еден од четворицата вицепремиери на Кина, четврти по ранг. Служел и како советник и генерален секретар на Државниот совет на Кина.
1 Животопис
Роден е во округот Ѓиншан, Шангај во јуни 1946 г, а магистрирал на Народниот универзитет во 1982 г.
Членувал во XVI, XVII и XVIII Централен комитет на Комунистичката партија на Кина. Во 2012 г. е избран за член на Политбиро на Комунистичката партија на Кина|Политбирото на КПК.
Во 2003 г. бил назначен за раководител на Националната комисија за развој и реформи, со управно-планска надлежност над кинеската економија. Денес е задолжен и за државната политика во однос на глобалното затоплување.
Џанг Гаоли

Џанг Гаоли (张高丽, пинјин: ''Zhāng Gāolí''; р. ноември 1946) — тековен прворангиран вицепремиер на Кина и член на Постојаниот комитет на Политбирото на Комунистичката партија на Кина. До ноември 2012 г. бил партиски секретар на градот Тјенѓин, а до март 2007 г. ја имал инстата функција среде развојниот расцут на покраината Шандунг.
1 Живот и кариера
Џанг е роден во Ѓинѓанг, Фуџен. Во ноември 1973 г. се зачленил во Комунистичката партија (КПК). Судирал економија на Сјаменскиот универзитет во Сјамен (1965-1970).
Од 1997 до 2002 г. бил на важни функции во специјалната економска зона на Шенџен и покраинската управа на Гуангдунг, каде одиграл суштинска улога во стопанскиот напредок на подрачјето. Како економист, Џанг бил задолжен за економскиот развој на покраината Шандунг, каде служел како покраински секретар на КПК.
Пред одржувањето на XVII партиски конгрес, централното раководство направило прераспоред на функционерите, со што Џанг бил преместен како началник на крајбрежниот град Тјенѓин.
На XVIII Национален конгрес на КПК во 2012 г. Џанг е избран за член на XVIII Постојан комитет на Политбирото.
On 15 март 2013 бил назначен за прв вицепремиер на кабинетот на Ли Кеќанг.
Филип Виоло

Филип Виоло (роден на 19 септември 1970 година во Ниор, Де Севр) — поранешен француски фудбалер, кој играл за екипите на Ниор, Осер (во два наврати) и Лион, а настапувал како играч од средниот ред. Кариерата ја завршил во 2006 година.
1 Титули
1.1 Осер
*Лига 1 (1) : 1996
*Куп на Франција (3) : 1994, 1996, 2005.
1.2 Лион
*Лига 1 (3) : 2002, 2003, 2004.
*Француски Суперкуп (1) : 2003
*Лига куп на Франција (1) : 2001
Џорџ Велшки

Џорџ Велшки (|Prince George of Cambridge); полно име: Џорџ Александар Луис (''George Alexander Louis''); р. ) — син на британскиот престолонаследник Вилијам, Принцот од Велс и неговата сопруга Катерина, принцезата од Велс, внук на кралот Чарлс III и неговата прва сопруга, покојната Дијана, принцеза од Велс. Принцот Џорџ е втор во редот на престолонаследници по, татко му Вилијам.
1 Раѓање
Принцот е роден на 22 јули 2013 г, во болницата „Сент Мерис“ во Лондон, каде се родени татко му, Принцот Вилијам и чичко му Принцот Хари.
Раѓањето било означено со почесна стрелба во Бермуда, Лондон, Нов Зеланд и Канада;. Покрај ова, во чест на раѓањето е одзѕвонета камбанаријата на Вестминстерската опатија и разни други цркви, а во земјите на Комонвелтот се осветлени разни знаменитости во сина боја, за да се означи раѓањето на машко дете.
Како подарок за новородениот принц е искомпонирана пригодна приспивна песна насловена како ''Sleep On'' со музика на велшкиот композитор Пол Мелор и текст на ирскиот композитор Брендам Греам, а во снимена изведба на новозеландската пејачка Хејли Вестенра.
Со раѓањето на принцот Џорџ се јавува ситуација семејството да има три поколенија на престолонаследници. Вакво нешто последен пат се случило во 1894 и 1901 г, во последните седум години од владеењето на кралицата Викторија.
Принцот ѝ припаѓа на династијата Виндзор, а со тоа по таткова линија и член на династиајта Шлезвиг-Холштајн-Зондербург-Гликсбург.
2 Поврзано
* Шарлота Велшка — сестра на Џорџ
* Британско кралско семејство
* Наследен редослед на британскиот престол
ФК Љубаш Манастирец

ФК Љубаш — фудбалски клуб од с.Манастирец, Кавадаречко.
1 Основање
Создаден е во шеесеттите години од минатиот век.
2 Натпреварувањa
Клубот се натпреварува во општинска лига. Во клубот членуваат претежно играчи од Манастирец. Натпреварите и тренинзите се одржуваат на фудбалскиот стадион којшто се наоѓа во самото село.
2.1 Највисок пласман
Фудбалскиот клуб ФК Љубаш својот највисок пласман го достигна со учество во трета лига.
Суперкуп на Македонија (фудбал)

Македонскиот суперкуп — годишно натпреварување во фудбал. Клубови кои учествуваат се победниците од Првата македонска фудбалска лига и Купот на Македонија .
Ова натпреварување се игра од 2011 (во 2012 натпреварувањето не било одржано). Исто така, и изданието 2016 не одржано помеѓу Вардар и Шкендија бидејќи Шкендија учествувала во квалификациите за Лига Европа.
1 Натпревари
1.1 Победници
Клуб, Победник, Издание, Второпласиран, Издание
Вардар, 2, 2013, 2015, 0
Шкендија, 1, 2011, 0
Металург, 0, 1, 2011
Работнички, 0, 1, 2015
Тетекс, 0, 1, 2013
Спортска сала Јасмин

Спортска сала Јасмин — спортско здание, односно спортска сала во Кавадарци, Македонија, која има сместивост од 1.800 гледачи. Салата најмногу е користена за натпреварите на КК Тиквеш и РК Тиквеш 2014, но и за одржување на концерти.
1 Настани
* Куп на Македонија во кошарка 1998
* Куп на Македонија во кошарка 2008
* Балканска Лига - Фајнал Фор 2011* Квалификации 2016 година за Евробаскетот 2017
* Куп на Македонија во кошарка 2017
* Куп на Македонија во кошарка 2018
2 Галерија
Мрена

Мрена (|Barbus barbus) — риба со меки перки кои лесно се виткаат. Таа има четири израстоци во облик на бркови околу устата. Припаѓа на фамилијата крапови (''Cyprinidae''). Охридската мрена е ендемичен вид за екосистемот Охрид - Дрим - Скадар. Во време на полагање на икрата оваа риба е отровна.
* Максимална должина: 1 м;
* Максимална тежина: 9 кг;
* Време на мрест: од мај до август;
1 Опис
Мрена припаѓа на фамилијата на крапови, Cyprinidae. Телото на охридската мрена е вретеновидно. На грбот е светло до темнокафеаво, од
страните е посветло, а стомачниот дел е изразито со бела млечна боја. По телото на охридската мрена, (грбот и страните) како и на сите перки се наоѓаат многубројни мали црнокафеави неправилни дамки кои отсуствуваат само на стомачниата страна. Охридската мрена има меснати усни и горната усна е истурена над долната. Има два пара мустаќи со различна должина. Еден пар мустаќи се наоѓа над горната усна, а другиот пар е
на краевите на горната усна. Има тело со вретенест облик со нагласени и јаки перки. Грбот и е сивомаслинест, а према стомакот е сребрнаста прекриена со густи и ситни крлушки. Расте до тежина од 10 килограми но такви примероци не биле видени веќе подолго време. Најчесто се среќавале примероци од 500 грама до еден килограм, а примероци од 5 килограми се сметале за капитален улов. Животниот век на мрената е 9 години.
2 Навики и распростанетост
Мрената ги населува сите води на централна и западна Европа, вклучувајќи го и речното корито на реката Дунав. Најчесто се наоѓа во местата каде дното е од камења. Активна е претежно ноќе, но се храни и дење после бура, кога собира мали животинки кои паднале во реката.
3 Размножување
Мрената се мрести како и клен, во долг временски период, од крајот на мај па до почетокот на август, и во тоа време таа се храни со ларви кои и ги носи водата или самата ги бара под камењата. Положува од 3000 до 8000 јајца крупна портокалова икра, кои се развиваат во период од 14 дена. Млечот на мажјакот е црвеникав. Полово созрева во третата односно четвртата година од животот, кога е долга 30-40см. За развој на икрите потребна е температура од 10-.
Карактеристично за охридската мрена е тоа што машките единки го чистат и го чуваат местото до даѓањето на женката. Се мрестат на чакелесто дно и покрај покрупни камења.
Живее во помали и поголеми јата на дното на езерото. Се движи најчесто кон дното во потрага за храна.
Во исхраната на Охридската мрена доминираат разните видови на ларви, полжави, школки но не отсуствува и храната од растително потекло. Интересно за мрената е тоа што храната може да ја земе и од под камењата, каде што е недостапна за другите риби.
4 Значење
Месото на оваа риба е многу вкусно и се приближува до вкусот на пастрмката, поради сличните еколошки услови во која живеат. Икрата на мрената е отровна и при консумација може да предизвика грчеви, диареа и поблаги форми на труење. Претставува една од најчестите објекти на рекреативен риболов.
Бекутан

Бекутан — марка на производи на претпријатието „Алкалоид“ почнувајќи од 1978 г.
Повеќе од три децении, доследноста во одржувањето на врвниот квалитет е најсилната гаранција за купувачите која придонесе довербата во овој бренд да се пренесува од генерација на генерација. Сите оние кои користат Becutan од својата најрана возраст, денеска со него ги негуваат и своите деца. Tоа е најцврстиот темел за долгогодишната традиција на брендот.
Досега се продадени повеќе од 100.000.000 производи и се бележи постојан тренд на пораст на продажбите. Водач во колекцијата е детскиот крем со продадени 40.000.000 парчиња.
Освен во Македонија, каде Becutan колекцијата е апсолутен водач на пазарот со пазарно учество од над 50% во категоријата производи за нега на детската кожа, Becutan одлично се продава и во Хрватска, Србија, Босна и Херцеговина, Словенија, Црна Гора. И на овие пазари, според обемот на вкупните продажби, Becutan е во самиот врв, меѓу трите најпродавани брендови во својата категорија производи. Речиси 70% од продажбите на колекцијата се остваруваат на извозните пазари.
Доказ за одличната пазарна позиционираност се и меѓународните награди и признанија, доделени од страна на реномирани организации кои го следат потрошувачкиот сегмент на повеќе пазари.
Во 2008 г., Becutan е избран за Супербренд на пазарот на Босна и Херцеговина, а во 2009 г. за Супербренд во Македонија и во Хрватска.
Сите производи се клинички и дерматолошки тестерани и развиени во соработка со педијатри и дерматолози. Изработени се од врвни суровини со потврден квалитет кои соодветствува со Европските директиви за квалитетен производ наменет за нега на детската кожа. Производствениот процес е подложен на константна проверка на влезните материјали и готовиот производ, и се одвива во согласност со GMP - стандардите (Good Manifacturing Practice) стандарди на добра производствена практика, највисоки во оваа индустрија.
0.0.0.1 Награди
Во 2008 г., Becutan е избран за Супербренд на пазарот на Босна и Херцеговина, а во 2009 г. за Супербренд во Македонија и во Хрватска
0.0.0.1.1 Производи
* BECUTAN колекцијата содржи:
* Becutan шампон за деца 200 ml
* Becutan шампон за деца со камилица 200 ml
* Becutan пенливо средство за капење 200 ml
* Becutan пенливо средство за капење со камилица 200 ml
* Becutan хидратантно млеко за тело 200 ml
* Becutan масло 200 ml
* Becutan крем за деца 50 ml, 75 ml, 100 ml, 150 ml.
* Becutan детскa витаминскa маст 100 ml, 200 ml
* Becutan заштитен детски крем со цинк оксид 75 ml
* Becutan пудра за деца 100 g
* Becutan сапун 90g
* Becutan сапун со камилица 90g
* Becutan детска паста за заби со флуор 35g
* Becutan чај за доенчиња и мали деца
* Becutan маст со рибино масло 25 ml
* Becutan влажни марамчиња со камилица 26/1, 72/1
* Becutan влажни марамчиња со алое вера 24/1, 64/1
* Becutan бебешки пелени
* Becutan колекција за сончање за деца (крем за сончање СПФ 50 75ml, млеко за сончање СПФ 30 150ml, млеко по сончање 150ml)
Уралска улулајка

Уралската улулајка е средно голема ноќна утка, од родот ''Strix'', со над 15 подвида во Европа и северна Азија.
Уралската улулајка е помала од големиот сив ут, и многу поголема од планинската улулајка, со која е многу слична. Освен по големината, од неа се разликува по посветлите, кремави, сиво-кафеави пердуви, со мноштво темнокафеави линии на грбот, на задниот дел од главата и на долните делови. Има округлеста глава со светол кремавосив фацијален диск, портокалово жолт клун и мали црни очи. Опашката е долга со клинеста форма и темни рабови на горниот дел, а крилјата се заокруглени. Летот е директен и насочен.
Половите се слични, без сезонски варијанти. Долга е 50-61 см, има распон на крилјата 110-134 см и тежина кај мажјаците 500-730 грама, а кај женките 720-1300 грама.
Уралската улулајка е широко распространета низ Европа и Азија, од Скандинавија на запад до Јапонија и Кореја на исток. Северната граница достига до 65 степен географска ширина. Ретката популација на планините во Средна Европа припаѓаат на ''S. u. macroura''. Птиците во североисточна Полска и Скандинавија се од подвидот ''S. u. liturata'', а оние во западен Сибир се од номинираната раса ''S. u. uralensis''. Ја има и во Македонија.
Северната популација на оваа утка живее во ниските шуми избегнувајќи ги густите области, особено четинарските. Во Средна Европа живее во планините со листопадни шуми, претпочитајќи повлажни места. Гнезди во дупки од дрвја, понекогаш во стари дупки од глодачи каде несе 2-4 јајца кои се испилуваат по 27-34 дена. Младенчињата го напуштаат гнездото по 4 недели, но не летаат до возраст од 6 недели. Тој е многу агресивен ут, бркајќи ги другите грабливи птици од својата територија и ги напаѓа луѓето ако имаат пилиња.
Уралската улулајка се храни со глодачи и со средни до големи птици како сојки па до големина на гулаб гривнаш. Територијалниот повик, мекото, длабоко ''ву-ху... вуху ухву-ху'' може да се чуе на далечина и повеќе од 2 км. Тие, исто така, се огласуваат со непогрешлив ''вау-вау'' повик, кој го произведуваат двата пола.
Аеродром Брисел

Аеродромот Брисел е меѓународен аеродром кој се наоѓа 11 км од Брисел, Белгија
1 Пристап
1.1 Велосипед
Бриселскиот аеробром има специјален пат за пристап до аеродромот за велосипедистите и пешаците. Има и посебен паркинг за велосипеди.
2 Авиокомпании и одредишта
3 Сообраќај и статистики
+ Најзафатени европски одредишта од бриселскиот аеродром во 2011
Ранг, Град, Парници 2011, Најдобар превозник
1, Madrid, Spain, 580,280, Brussels Airlines, Iberia
2, London, UK, 517,519, Brussels Airlines, British Airways
3, Rome, Italy, 514,507, Brussels Airlines, Alitalia
4, Geneva, Switzerland, 514,158, Brussels Airlines, Easyjet Switzerland
5, Barcelona, 508,726, Brussels Airlines, Vueling, Thomas Cook Airlines Belgium
6, Milan, Italy, 469,198, Brussels Airlines, Alitalia
7, Frankfurt, Germany, 462,180, Lufthansa
8, Copenhagen, Denmark, 437,424, Brussels Airlines, Scandinavian Airlines
9, Antalya, Turkey, 432,922, Freebird Airlines, Sky Airlines, Thomas Cook Airlines Belgium
10, Berlin, Germany, 415,083, Brussels Airlines, Easyjet
+ Најзафатени интерконтинентални одредишта од бриселскиот аеродром во 2011
Ранг, Град, Патници 2011, Најдобар превозник
1, New York City, USA, 306,231, Delta Air Lines, Jet Airways, American Airlines
2, Newark, USA, 275,427, Continental Airlines, Jet Airways
3, Casablanca, Morocco, 192,835, Air Arabia Maroc, Jetairfly, Royal Air Maroc
4, Chicago, USA, 189,997, United Airlines, American Airlines
5, Tel-Aviv, Israel, 169,098, Brussels Airlines, El Al
6, Washington, USA, 152,754, United Airlines
7, Montréal, Canada, 149,420, Air Canada, Air Transat
8, Abu Dhabi, UAE, 148,916, Etihad Airways
9, Toronto, Canada, 136,630, Jet Airways
10, Delhi, India, 130,601, Jet Airways
11, Mumbai, India, 130,071, Jet Airways
DuckDuckGo

DuckDuckGo (транскрипција: ''Дакдакго'')— пребарувач што користи информации од повеќе извори. Во политиката на пребарувачот се вели дека ја штити приватноста и дека не зачувува кориснички податоци. Името потекнува од играта за деца „duck, duck, goose“ (патка, патка, гуска).
Средновековна кула (Манастирец)

Средновековна кула ― кула од камен која што се наоѓа во источниот дел на кавадаречкото село Манастирец, Општина Росоман. Кулата е заведена како Културно наследство на Македонија.
1 Местоположба
Таа се наоѓа во источниот дел на селото, во некогашниот беговски чифлиг.
2 Историја и намена
Времето кога била подигната не е познато, но од нејзината конструкција се гледа дека служела за одбрана. Кулата била градена од камен и малтер. Во 1970-тите, таа била висока 20 метри и била со куполест покрив.
Согласно 2022 година, кулата е без покрив и е висока 7-8 м.
3 Галерија
4 Поврзано
* Маркова кула (Кавадарци)
* Културно наследство на Македонија во Општина Росоман
* Културно наследство на Македонија во Општина Кавадарци
* Музеј-галерија - Кавадарци
Пердувеста кукумјавка

Пердувестата кукумјавка е мала утка. Таа спаѓа во „типичните утки“ на семејството ''Strigidae'', која ги содржи повеќето видови утки. Се среќава и во Македонија.
1 Опис
Пердувестата кукумјавка е долга 22-27 см со распон на крилјата 50-62 см. Таа кафеава одозгора, со бели дамки на рамењата. Одоздола е бела прошарана со надолжни линии со боја на ’рѓа. Главата е голема со жолти очи и бели фацијални дискови и со изглед на „изненаденост“. Клунот е светложолт. Летот е силен и директен. Младенчињата се чоколаднокафеави.
2 Поведение
Пердувестата кукумјавка е несоцијална ноќна утка.
Огласувањето на оваа утка е како звукот на мавтање со крилјата.
Овој вид вообичаено не е птица преселница, но наесен значаен број се селат појужно. Таа не се оддалечува многу од местото на размножување, иако е тешко да се открие надвор од сезоната на парење, кога воопшто не се огласува.
2.1 Размножување
Оваа птица се размножува во густите четинарски шуми низ северниот дел на Северна Америка и Евроазија, во планините како Алпите и Карпести Планини во Канада. Несе 3-6 јајца во дупка во дрво. Низ Европа, но и низ Азија и Америка, природнонаучниците и орнитолозите ставаат кутии за гнездење за оваа и другите мали утки.
2.2 Исхрана
Оваа мала утка претежно се храни со глодачи, други мали цицачи, но и со птици и инсекти и други безрбетници. Таа е ноќна птица, но понекогаш е принудена да лови и дење заради кратките ноќи летно време.
2.3 Смртност
Познато е дека пердувестата кукмјавка живее над 16 години. Бидејќи е ова мала утка, таа често е ловена од страна на поголемите, како и од други грабливци, што го скратува нејзиниот просечен животен век.
2.4 Подвидови
Пердувестата кукумјавка има 7 подвида:
*''A.f. richardsoni'', северноамерикански подвид, кој живее од Алјаска до источна и југоисточна Канада;
*''A.f funereus'', живее од Скандинавија на север, до Пиринејскиот Полуостров на југ;
*''A.f. pallens'', се среќава од југоисточен Сибир до Кина;
*''A.f. caucasicus'', на Кавказ;
*''A.f. magnus'', од источен Сибир до Камчатски крај;
*''A.f. beickianus'', од северозападна Индија до западна Кина;
*''A.f. sibiricus'', низ цел Сибир.
Соседната куќа

Соседната куќа (''La casa de al Lado'') e теленовела на шпански јазик продуцирана во САД од страна на Телемундо. Оваа теленовела е римејк од чилеанската теленовела Соседната фамилија продуцирана од страна на TVN во 2010-2011 и е адаптирана од страна на авторот на оригиналот, Хосе Игнасио Валенсуела правејќи подолга приказна од оригиналот. Марица Родригес и Габриел Порас настапуваат како протагонисти, додека пак Катерин Сијачоке, Мигел Варони, Давид Чокаро и Марица Родригес (која толкува двојна улога) настапуваат како антагонисти.
1 Синопсис
"Соседната куќа" е теленовела каде што има многу неизвесност, каде што смртта е двигател на ланец на интриги помеѓу две фамилии. Сите чуваат по некоја голема тајна која ќе предизвика да се сомневаме во сите. Во оваа приказна, не се знае кој лаже или кој ја кажува вистината, кој се добрите или кој се лошите и на кој може да му се верува а од кој треба да се плашиме. Ренато Конде е просперитетен и богат стопанственик кој знаел да се движи многу добро во светот на бизнисот. Неговото име е синоним на моќ, богатство и интелигенција. Тој и Ева, неговата сопруга, се горди на својата фамилија односно на Игнасиа, Емилио и Карола, нивните три деца.
Пилар Аризменди, една слатка и прекрасна жена е мажена со Хавиер Руиз, еден ладнокрвен и лош човек кој сака се да биде под негова контрола, па дури и животот на неговата сопруга. Хавиер е адвокат на фамилијата Конде веќе многу години, и има две деца заедно со Пилар, Андреа и Диего.
Гонсало Ибањес е адвокат, кој набргу се заљубува во Игнасиа и се жени со неа. По свадбата, Гонсало се сели во куќата на фамилијата Конде, и таму започнува да открива тајни дотогаш непознати за него. Имено, тој е вториот сопруг на Игнасиа, која пред само неколку месеци останала вдовица кога нејзиниот прв сопруг Адолфо, починал во чудни околнонсти. Исто така, Гонсало дознава дека во куќата на Конде живее и Леонардо, братот близнак на Адолфо кој всушност е инвалид. Со тоа откритие, Гонсало сфаќа дека ништо не е како што изгледа во таа куќа, и дека тој ќе треба да ја открие вистината што се наоѓа зад мистериозната смрт на Адолфо. Дознава дека сите што го опкружуваат се осомничени, и колку повеќе се обидува да дознае што се крие зад "несреќата" која го зела животот на Адолфо, толку повеќе сфаќа дека сите кријат по една многу добро чувана тајна.
2 Ликови
Главни ликови
Глумец Лик
Марица Родригес, Пилар Аризменди де Руиз / Ракел Аризменди
Габриел Порас, Гонсало Ибањез / Ињаки Мора / Роберто Акоста, -
Катерин Сијачоке, Игнасиа Конде Спенсер
Мигел Варони, Хавиер Руиз
Хорхе Луис Пила, Матиас Санта Марија Уртадо
Анхелика Марија, Сесилиа Аризменди
Давид Чокаро, Адолфо Акоста / Исмаел Мора - Леонардо Акоста / Иван Мора
Даниел Луго, Ренато Конде
фелисија Меркадо, Ева Спенсер де Конде
Карла Монроиг, Ребека Аризменди
Хенри Зака, Игор Мора
Орландо Фундичели, Себастиан Андраде
Химена Дуке, Карола Конде Спенсер
Софиа Лама, Илда Гонсалес де Конде
Росалинда Родригес, Карен Ортега
Габриел Валенсуела, Емилио Конде Спенсер
Хектор Фуентес, Нибалдо Гонсалес
Вивијан Руиз, Јоланда Санчес
Алехандра Помалес, Андреа Руиз Аризменди
Андрес Котрино, Диего Руиз Аризменди
Даурска ластовичка

Даурската ластовичка е мала врапчевидна птица од семејството на ластовиците. Се размножува во отворените планински предели низ умерена јужна Европа и Азија, од Португалија и Шпанија, до Јапонија и Индија, а на југ до тропска Африка. Ја има и во Македонија. Индиските и африканските птици се постојани жители, но европските и азиските се птици преселници кои зимуваат во Африка или Индија, а може да заскитаат до северна Австралија.
Даурската ластовичка по многу нешта е слична на останатите воздушни инсектојадни птици, како што се сродните ластовици од нејзиното семејство и неповрзаните, но слични пиштарки (''Apodiformes''), малата и големата пиштарка. Одозгора, тие се темносини, а одоздола посветли.
Слични се на селската ластовичка, но се потемни одоздола и имаат црвеникав лик, околувратник и задник. Им недостасува дамката на градите, но под опашката се црни. Брзи летачи се и инсектите ги ловат во лет. Имаат широки, но зашилени крилја.
Градат гнезда во облик на четвртина сфера, со тунел во влезот кој го прават од кал што ја собираат со својот клун и несат 3-6 јајца. Вообичаено гнездат под издадените делови на карпите во нивните планински домови, но лесно се прилагодуваат во урбаните средини каде ги градат гнездата под мостовите или слични соодветни места.
Кога се размножуваат не создаваат големи колонии, но дружељубиви се вон сезоната на парење. Стотици птици може да се видат низ рамнините на Индија.
1 Распространетост
Даурската ластовичка се размножува низ јужна Европа и Азија, на исток до јужен Сибир и Јапонија. Овие птици се преселници кои зимуваат во северна и јужна Африка. Популациите кои живеат во Африка, од Етиопија до Танзанија, како и оние во Индија и Шри Ланка, се постојани жители, но може да извршат сезонски преселби. Овој вид често се случува да заскита надвор од својот опсег.
2 Поведение
Живеалиштето на даурската ластовичка се пасишатата, каде ги ловат инсектите. Понекогаш ги начекуваат палежите на тревите кои ги гонат инсектите во воздух.
2.1 Размножување
Даурската ластовичка своето гнездо го гради така што, прво прави отворена чашка, потоа ја затвора и на крајот го гради влезот во вид на тунел. Се претпоставува дека развојот на затворено гнездо го намалил натпреварот меѓу мажјаците за копулација со женките. Бидејќи размножувањето се случува надвор од гнездото, тешкотијата да се влезе во гнездото значи дека останатите мажјаци се исклучени.
3 Статус
Даурската ластовичка има многу широка распространетост и популација со милиони. Не е познато дека бројот им се намалува, па затоа спаѓаат во вид со најмала загриженост.
Европската популација има од 100.000 до 430.000 возрасни парови или од 300.000 до 1.290.000 единки.
4 Галерија
5 Наводи
**
Црн слез

Црн слез — растение од фамилијата Слезови (Malvaceae).
1 Опис на растението
Растението има стебло високо од 20 до 150 cm, растечко нагоре или легнато, најчесто разгрането и во основата вдрвенето. Листовите имаат облик на дланка, на 3-5 места прстесто врежани, поставени на долги дршки. Цветовите се многубројни, по 2-6 или повеќе во пазувите на листовите во гроздовидни соцветија и светловиолетови по боја.
2 Употреба
Во 1931 година, англиската треварка и научник, Мод Грив, напишала дека „употребата на овој вид слез е заменета со мочуришниот слез (''Althaea officinalis''), кој ги поседува истите својства во поголем степен, но сè уште е омилен лек кај селаните каде што не може да се најде мочуриштен слез“. Варените млади листови се јаделе како зеленчук во неколку делови на Европа во 19 век.
Во Мароко, Тунис и Палестина, листовите „Малва“ се попаруваат со лук и домати, и се јадат како предјадење или салата. Во Египет, од листовите се прави растително јадење слично на чорба, особено во зима. Во традиционална медицина, ''М. sylvestris'' се користи во билкарство, посебно плодот. Семето се вари и се пие густо или пак подготвено како чај, а листовите се користеле како надворешни облоги врз кожата.
Црниот слез долго време се користел како природен обојувач за добивање жолта боја.
Бел слез

Бел слез (|Althaea officinalis) е растение од фамилијата слезови.
1 Опис на растението
Белиот слез е повеќегодишно растение кое може да достигне висина до 2 m. Има јак и месест разгранет корен со бела боја. Листовите се дебели, набрани и влакнести, а цветовите се бели или розовкасти со цветна дршка.
Воздушен сообраќај во Југославија

Оваа статија претставува преглед на воздушниот транспорт во Југославија, земја од балканот која постоеше од 1918 г. до распадот во 1990-те.
1 Авиокомпании
Првата авиокомпанија беше „Аеропут“, претходникот на ЈАТ (''Југословенски авиотранспорт'') создаден во 1927 г., кој беше југословенски национален авиопревозник сè до 1947 г, кога е преименувана во ЈАТ. Останатите компании се појавија во 1960-те, пред сè Adria Airways (во почетокот позната како ''Adria Aviopromet'', подоцна ''Inex-Adria Airways''), и Aviogenex во 1968. За време на доцните 1980-ѕи и 1990-ти се појавија голем број на приватни компании.
2 Аеродроми
Првите аеродроми во Југославија беа направени во првата половина на XX век. Авионската индустрија и инфраструктура најмногу се развиваше во пориодот од 1950-те до 1980-те. Во 1964 имаше само 7 меѓународни аероми во Југославија. До крајот на 1970 вејќе имаше 14 модерни аеродроми во Југославија: Белград, Загреб, Љубљана, Пула, Риека, Сплит, Дубровник, Титоград (Подгорица), Мостар, Задар, Приштина, Скопје, Сараево и Охрид.
2.1 Список на аеродроми
Југославија ги имаше следниве аеродроми, подредени во групи според државата или територијата каде сега се наоѓаат:
;* Аеродром Бања Лука, Бања Лука
* Аеродром Мостар, Мостар
* Аеродром Сараево, Сараево
* Аеродром Тузла, Тузла
;* Аеродром Бол, Бол
* Аеродром Дубровник, Дубровник
* Аеродром Лошињ, Мали Лошињ
* Аеродром Осјек, Осјек
* Аеродром Пула, Пула
* Аеродром Риека, Риека
* Аеродром Сплит, Сплит
* Аеродром Задар, Задар
* Аеродром Загреб, Загреб
; Косово
* Аеродром Приштина, Приштина
;* Аеродром Охрид, Охрид
* Аеродром Скопје, Скопје
;* Аеродром Подгорица, Подрогица
* Аеродром Тиват, Тиват
;* Аеродром Белград, Белград
* Kraljevo-Lađevci Airport, Кралево
* Niš Airport, Ниш
;* Аеродром Љубљана, Љубљана
* Аеродром Марибор, Марибор
* Аеродром Порторож, Порторож
3 Legacy
По расподаот на Југославија, секоја земја си создаде своја национална компанија. За време на овој период, војните во Југославија и економската ситуација предизвика криза во авионскиот сектор. По 2000, растот на авионската индустрија почна да се опоравува по што следеше опоравување на туризмот. Најоналните компании на поранешните Југословенски земји се:
*Босна и Херцеговина: B&H Airlines
*Хрватска: Croatia Airlines
*Македонија: MAT
*Црна Гора: Montenegro Airlines
*Србија: Jat Airways
*Словенија: Adria Airways
Црвеногушеста треперка

Црвеногушестата треперка е мала врапчевидна птица од семејството на тресиопашките (''Motacillidae''), родот на треперките (''Anthus''); која се размножува претежно во северниот дел на Европа и Азија, и е проширена кон северна Алјаска. Таа е птица преселница на долги растојанија која зимува во Африка и југоисточна Африка и на западниот брег на САД.
Црвеногушестата треперка е долга 14-15 см и е незабележлива на земја, со кафеави и бели линии одозгора, и црни линии на белиот долен дел. Во сезоната на парење овие птици се одликуваат со циглацрвеното лице и грло.
Летот ѝ е силен и директен.
Пеењето се јавува главно во текот на летот, а потоа сè помалку и пократко на земја или на гранките. На почетокот тоа се последователни звуци слични на шумската треперка кои завршуваат со трилови и крескања. Звучи како: ''циви-циви-циви-циви-висс-висс-висс-твисс-висс-висс-цирр''. Често на почетокот пеењето е остро, а потоа растегнато ''псии'' или ''ции''. Во лет испушта тивко ''чуп''.
Живеалиштето на црвеногушестата треперка се отворените предели, вклучувајќи ги и планините, мочуриштата и тундрите. Гнездото го поставува на земја меѓу густата вегетација при крајот на мај. Несе 4-7, најчесто 5-6 јајца. Инкубацијата трае 10-13 дена и ги лежи само женката. Пилињата се осамостојуваат по 9-14 дена.
Исхраната се состои од разни безрбетници, но јаде и семиња.
Полска треперка

Полската треперка е средно голема врапчевидна птица од семејството на тресиопашките (''Motacillidae''), родот на треперките (''Anthus''); која се размножува низ умерена Европа и Азија, и северозападна Африка. Ја има и во Македонија. Таа е птица преселница што зимува во тропска Африка и во Индија.
1 Опис
Полската треперка е долга 16 см и има распон на крилјата од 25 до 28 см. Незабележлива е на земја заради нејзините песочни бои, прошарани со малку потемни нијанси одоздора, а светла е одоздола. Слична е на ричардовата треперка (''Anthus richardi''), но е малку помала, со пократки крилја, опашка и нозе и има поправ темен клун. Летот ѝ е силен и директен придружен со карактеристичниот повик ''шип''.
2 Поведение
Живеалиштето на полската треперка се топлите, отворени предели, степи и полупустини.
Се храни со инсекти, особено со бубачки, скакулци, мравки, гасеници.
Нејзината песна е кратко повторување на гласното двосложно ''чи-ри чи-ри''.
Гнездото го прават на земја, скриено во растителноста со малку растителен материјал. Јајцата ги несат од средината на мај до почетокот на јуни, честопати имаат второ легло при крајот на јуни. Несат 3-6, обично 4-5 јајца. Периодот на инкубација е 12-13 дена кое го врши само женката. Пилињата го напуштаат гнездото по 12-15 дена, но целосно се оперјуваат и осамостојуваат по 28-30 дена.
3 Во културата
Дејствието на филмот „Полска треперка“ од 1944 година се фокусира на ретката случка на размножување на овие птици во Англија. Ерик Хоскинг всушност снимал ливадски треперки наместо полски, бидејќи не можел да дојде до полските во окупираната Европа.
Елементал (музичка група)

Елементал е хрватски хип-хоп состав, основан во Загреб.
Групата е активна од 1998 година. Во првиот состав биле само три члена, а во 2003 година во групата се приклучиле уште 4 членови кои биле задолжени за инструменталниот дел.
1 Дискографија
* 2000: ''Moj, njegov i njen svijet''* 2002: ''Tempo velegrada / Demiurg''* 2004: ''Male stvari''* 2008: ''Pod pritiskom''* 2010: ''Vertigo''* 2013: ''U redu je''
Child in Time

„Child in Time“ е песна на англискиот рок бенд Deep Purple. Песната е протест против Виетнамската војна, се наоѓа на албумот ''Deep Purple in Rock'' од 1970 година и трае 10 минути.
1 Историја и одлики
Ијан Гилан за песната спомнал дека се заснова на психоделичната песната од бендот It's a Beautiful Day, „Bombay Calling“.
Burn (песна на Deep Purple)

"Burn" е песна на британскиот рок бенд Deep Purple. Издадена е на истоимениот албум во 1974 година. Две години од издавањето оваа песна се користела при отворањето на концертите на бендот, на чиешто претходно место стоела „Highway Star“. Оваа песна се користеше и на отворањето на сетот на Deep Purple на фестивалот California Jam два месеци од издавањето на истата, на 6 април 1974 година.
Air Serbia

Air Serbia (Ер Србија) е национална и најголема авиокомпанија во Србија. Заснована е на белградскиот аеродром. Air Serbia е создадена на 1 август 2013 како легален наследник на Jat Airways, и е во сопственост на владата на Србија (51%) и Etihad Airways (49%). Air Serbia ќе добие два Airbus A319 во почетокот, а подоцна уште осум A319 во подоцнжниот период од годината.
1 Флота
Од Август 2022, Air Serbia има флота која ги има следниве авиони:
+ Air Serbia флота
Авион, Во употреба, Нарачки, Опции, Патници, Notes
J, Y, Total
Ербас A319, 10, &mdash;, &mdash;, 8, 136, 144
Ербас A320, 1, &mdash;, &mdash;, 8, 166, 174
Ербас A330-200, 1, &mdash;, &mdash;, 21, 236, 257
ATR 72-202, 3, &mdash;, &mdash;, 0, 66, 66
ATR 72-500, 1, &mdash;, &mdash;, 0, 70, 70
ATR 72-600, 2, 3, &mdash;, 0, 72, 72
Вкукпно, 17, 3
Шумска треперка

Шумската треперка е мала врапчевидна птица од семејството на тресиопашките (''Motacillidae''), родот на треперките (''Anthus''); која се размножува низ умерена Европа и Азија, и северозападна Африка. Ја има и во Македонија. Таа е птица преселница што зимува во тропска Африка и Азија.
1 Опис
Оваа мала треперка е слична на ливадската треперка. На земја е незабележлива заради нејзините бои, прошарани со кафеаво одозгора и црни ленти, бел стомак и кремави гради со потемни вертикални линии. Се разликува од ливадската по тоа што е малку поголема, по потешкиот клун и посилниот контраст меѓу кремавите гради и белиот стомак. Шумската треперка почесто се перчи на гранките од дрвјата.
Повикот ѝ е силно ''спик''. Песната при летот ѝ е непогрешлива. Птицата полетува на кратко растојание нагоре од дрвото, а потоа со вкочанети крилја полека се спушта надолу, кога песната со приближувањето станува сè поразвлечена.
2 Поведение
Живеалиштето на шумската треперка се шумите и грмушките. Претпочитаат пустари, или брезови шуми, со ниски грмушки, со треви и во близина да има потоци.
Таа е птица преселница која се размножува од почетокот на мај до август, а се сели во Африка на почетокот од септември.
Гнезди на земја, во тревата и несе 4-8 јајца.
Се харанат со безрбетници кои ги пронаоѓаат пасејќи во тревата, но исто така, јадат и семиња.
3 Систематизација
Видот ''Anthus trivialis'' има 4 подвида:
*''A. t. haringtoni''*''A. t. schueteri''*''A. t. sibiricus''*''A. t. trivialis''
4 Галерија
Шинкансен L0

Шинкансен L0 (|L0系) — големобрзински магнетнолебдечки воз на Среднојапонското железничко претпријатие (ja) наменет за линијата Чуо Шинкансен помеѓу градовите Токио и Осака во Јапонија. Засега се изработени 14 претпроизводни воза, за што се задолжени Мицубиши и Нипон Шарјо, подружница на Среднојапонското железничко претпријатие.
На 21 април 2015 г. седумвагонски состав на L0 го срушила светскиот брзински рекорд за шински возила, постигнувајќи 603 км/ч. Возовите се предвидени да сообраќаат со најголема брзина од 505 км/ч, што значи времетраење на патувањето од 40 минути од Токио (станица Шинагава) до Нагоја, и 1 час и 7 минути од Токио до Осака.
1 Историја
Првото возило од серијата L0 е доставено на пробната пруга во Јаманаши и претставен на јавноста во ноември 2012 г. Првите пет возила биле составени и ставени во колосекот во јуни истата година.
Првиот воз од 5 вагони почнал со пробно возење во Јаманаши во јуни 2013 г, по завршувањето на работите за осовременување на пругата.
2 Рекорди
2.1 Брзина
* 16 април 2015: најбрз воз со екипаж во светот (590 км/ч)
* 21 април 2015: најбрз воз со екипаж во светот (603 км/ч)
На 16 април 2015 г. седумвагонски состав од серијата L0 со екипаж достигнала брзина од 590 км/ч, рушејќи го дотогашниот светски рекорд од 581 км/ч постигнат од состав MLX01 во декември 2003 г. Брзината од 590 км/ч бил задржана 19 секунди. Овој рекорд е повторно срушен на 21 април 2015 г., кога исто така седумвагонски состав со екипаж постигнала 603 км/ч. и ја одржала 10,8 секунди, минувајќи 1,8 км за тоа време.
2.2 Растојание
* 10 април 2015: највеќе пропатувано во ден (3.904 км)
* 14 април 2015: највеќе пропатувано во ден (4.064 км)
On 10 април 2015 г., состав од серијата L0 постигнал нов далечински рекорд, со поминати 3.904 км за еден ден, рушејќи го дотогашниот рекорд од 2.876 км, постигнат во 2003 г. На 14 април 2015 г. иста таков состав пропатувала дури 4.064 км во еден ден.
3 Поврзано
* Шинкансен
* JR–Maglev
* Трансрапид
* Големобрзинска железница
* Магнетнолебдечки воз
Пролек

Пролек е лек кој во организмот се администрира во неактивна (или со намалена активност) форма, а потоа преку нормалните метаболни процеси во организмот преминува во активна форма.
Пролекот всушност претставува претходник на лекот. Пролековите често се дизајнираат за да се подобри биорасположливоста во случај кога лекот слабо се апсорбира во гастроинтестиналниот тракт.
Карпеста треперка

Карпестата треперка е мала врапчевидна птица од семејството на тресиопашките (''Motacillidae''), родот на треперките (''Anthus''); која се размножува во планините на јужна Европа и јужна, умерена Азија до Кина. Таа е птица преселница на кратки релации, селејќи се на влажните, ниски отворени простори зимно време. Оваа птица ја има во Македонија.
1 Опис
Како и повеќето треперки, и карпестата е незабележителна на земја со својата криптичка обоеност, претежно кафеавкава со посветли и потемни линии одозгора и кремава со темни линии одоздола. Нозете ѝ се темни, опашката бела и има долгнавест темен клун.
Летно време има впечатливо перје за време на сезоната на парење - со розовикави гради, сива глава и светла линија над окото.
Подвидот на камената треперка (''Anthus petrosus'') ''littoralis'' лете е многу слична на карпестата треперка. Се разликуваат по пеењето, и по живеалиштето, дури и кога живеат во исти области. Карпестата треперка е многу поплашлива и веднаш бега напуштајќи го местото ако ѝ се приближуваш. Двата вида се преклопуваат во својата распространетост само во мала област во Средна Азија.
2 Поведение
Живеалиштето на карпестата треперка се тундрите, ливадите со висока трева, но и крајбрежјата. На планините живее до височини каде достига вечниот мраз.
Овој вид се храни со инсекти.
Огласувањето му е експлозивно ''фит'', а песната содржи 5 блока од 6 ноти кои завршуваат со повторливи трилови.
Гнездото го прави длабоко скриено во високата растителност. Несе 4-5 јајца, во април или на почеток на мај, кои ги инкубира само женката 14-15 дена. Потоа обата родитела се грижат за пилињата.
3 Систематизација
Порано, како подвидови на карпестата треперка беа вклучени: камената треперка (''Anthus petrosus'') и американската треперка (''Anthus rubescens'') кои сега се издвоени како посебни видови.
Ливадска треперка

Ливадската треперка е мала врапчевидна птица од семејството на тресиопашките (''Motacillidae''), родот на треперките (''Anthus''); која се размножува претежно во северниот дел на Европа и северозападна Азија, од југоисточен Гренланд и Исланд до Урал во Русија на исток, и на југ до централна Франција и Романија; и има изолирана популација на Кавказ. Таа е птица преселница на речиси целиот свој опсег, која зимува во јужна Европа, северна Африка и југозападна Азија, но е резидентна во Ирска и Британија и во соседните области на западна Европа. Но, и тука, многу птици се селат на бреговите или пониските места зиме.
1 Опис
Ливадската треперка е широко распространета и често ја има во изобилие. Долга е 14.5-15 см и тежи 15-22 грама. Таа е незабележлива на земја со своите кафаевкави пердуви одозгора и кремави одоздола, со потемни линии низ целото перје; опашката е кафеава, со бели тенки рабови од страните. Има тесен клун и светли розовожолти нозе, а задната канџа е особено долга. Повикот ѝ е слабо ''ци-ци''. Едноставната повторлива песна ја пее при краток лет. Птиците што се размножуваат во Ирска и западна Шкотска се малку потемни од оние во другите области и често се сметаат за подвид ''Anthus pratensis whistleri''.
2 Поведение
Живеалиштето на овој вид се отворените простори или некултивираните (или со слаб интензитет употребените земјоделски простори), како што се пасиштата, мочуришатата, ливадите. Зимно време се среќаваат кај солените мочуришта или ливади. Таа е многу земна птица, која секогаш се храни на земја, но понекогаш може да се види како се перчи на гранки или жици како набљудувачки места за грабливци.
Многу е слична на црвеногушестата треперка (''Anthus cervinus''), која е повеќе прошарана со линии и (само летно време) има портокаловоцрвено грло, и на шумската треперка (''Anthus trivialis''), која е малку поголема, помалку прошарана, со посилни фацијални ознаки и пократка задна канџа. Песната на ливадската треперка на крајот забрзува, а онаа на шумската успорува.
Ливадската треперка се храни претежно со инсекти и други безрбетници, со малечки нешта, до 5 мм долги. Исто така, јаде семиња и бобинки зимно време.
Гнезди на земја во бујната вегетација, и несе 2-7 (најчесто 3-5) јајца. Инкубацијата трае 11-15 дена, а пилињата се оперјуваат по 10-14 дена. Најчесто имаат две легла годишно. Овој вид е еден од најважните како домаќин на кукавицата, а како плен е важна за малиот сокол и полската еја.
3 Статус
Популацијата на овој вид изнесува околу 12 милиони парови. Многу е честа во северниот дел од нејзиниот опсег. Има по 80 пара на километар квадратен во северна Скандинавија и по 5 до 20 пара во појужниот дел од опсегот, а само по еден пар во обработливи земјишта. Мал број изолирани популации се забележани во планините на Шпанија, Италија, и на Балканот.
Цуцулка

Цуцулка, креста или пувка — украс од истакнати пердуви на главата кај некои птици и диносауруси.
Цуцулката е направена од полумеки пердуви: долги, избраздени и назабени од двете страни. Тие се неврзани пердуви, што значи дека се меки и може да се свијат. Кај птиците ваквите полумеки пердуви се вообичаени на главата, вратот и горниот дел од грбот и може да се користат за покажување живост или како сензори за вибрации.
Цуцулката птиците најчесто ја користат во свадбениот танц. Птиците нимфи, какадуи и сличните видови папагали од Австралија, Бизмарковиот Архипелаг и Филипините се најпрепознатливите птици што имаат цуцулка. Овие птици може да ја креваат и спуштаат цуцулката по волја. Ја користат за комуникација со членовите од нивниот вид, но и за одбрана од другите птици, зашто со крената цуцулка изгледаат поголеми.
Цуцулката може да биде ''испрчена'' или ''легната'', зависно од видот. Легнатата цуцулка има пердуви кои лежат хоризонтално, залепени на главата, додека птицата не ги исправи нагоре. Легната цуцулка има, на пример белиот какаду. Таа е забележлива дури и кога не е испрчена зашто има пердуви кои и кога се легнати се малку искривени нагоре со врвовите, а кога е испрчена, тие често доаѓаат нанапред, пред главата. Често цуцулките имаат брилјантни бои.
1 Галерија